**RAZPISNA DOKUMENTACIJA**

**ZA JAVNI RAZPIS ZA DODELJEVANJE POMOČI ZA SPODBUJANJE RAZVOJA PODJETNIŠTVA**

**V MESTNI OBČINI PTUJ ZA LETO 2024**

**VSEBINA RAZPISNE DOKUMENTACIJE:**

1. **Besedilo javnega razpisa**
2. **Navodilo vlagateljem za pripravo vloge**
3. **Merila in kriteriji s točkovanjem po posameznem ukrepu**
4. **Prijavni obrazci po posameznih ukrepih**
5. **Vzorec pogodbe o dodelitvi sredstev**
6. **Obvestilo po 13. členu splošne uredbe o varstvu podatkov (GDPR)**
7. **Besedilo javnega razpisa**

Na podlagi 43. člena Pravilnika o dodeljevanju pomoči za spodbujanje razvoja podjetništva v Mestni občini Ptuj (Uradni vestnik Mestne občine Ptuj, št. 2/21 in 8/24), Pravilnika o postopkih za izvrševanje proračuna Republike Slovenije (Uradni list RS, št. 50/07, 114/07, 61/08, 99/09 - ZIPRS1011, 3/13 in 81/16, 164/20, 11/22,  [96/22](http://www.uradni-list.si/1/objava.jsp?sop=2022-01-2394), [105/22](http://www.uradni-list.si/1/objava.jsp?sop=2022-01-2603) – ZZNŠPP, 149/22 in 106/23,) in skladno z Uredbo Komisije (EU) št. 2023/2831 z dne 13. december 2023 o uporabi členov 107 in 108 Pogodbe o delovanju Evropske unije pri pomoči »de minimis« (UL L, 2023/2831, z dne 15.12.2023), Mestna občina Ptuj objavlja

**JAVNI RAZPIS ZA DODELJEVANJE POMOČI ZA SPODBUJANJE RAZVOJA PODJETNIŠTVA V MESTNI OBČINI PTUJ ZA LETO 2024**

**I. NAMEN JAVNEGA RAZPISA**

Sredstva po tem razpisu se dodeljujejo s ciljem in namenom povečevanja možnosti za ustanavljanje novih podjetij in dvig gospodarske aktivnosti na območju občine, vzpostavljanja ugodnega podjetniškega in inovativnega okolja za razvoj podjetništva in inovativnosti v občini, ustvarjanja novih delovnih mest, spodbujanja razvoja socialnega podjetništva ter oživljanja mestnega središča.

Za uresničevanje ciljev občine na področju razvoja podjetništva se sredstva po tem razpisu dodeljujejo podjetjem kot pomoč po pravilu »de minimis« skladno z Uredbo Komisije (EU) št. 2023/2831 z dne 13. december 2023 o uporabi členov 107 in 108 Pogodbe o delovanju Evropske unije pri pomoči »de minimis« (UL L, 2023/2831, z dne 15.12.2023).

**II. PREDMET JAVNEGA RAZPISA**

Predmet javnega razpisa je dodelitev nepovratnih finančnih sredstev za uresničevanje ciljev občine na področju spodbujanja razvoja podjetništva, ki se dodeljujejo po pravilih o dodeljevanju pomoči *»de minimis«* za naslednje ukrepe po Pravilniku o dodeljevanju pomoči za spodbujanje razvoja podjetništva v Mestni občini Ptuj:

Ukrep 1: sofinanciranje materialnih in nematerialnih investicij,

Ukrep 3: sofinanciranje samozaposlovanja

Ukrep 4: sofinanciranje odpiranja novih delovnih mest,

Ukrep 5: sofinanciranje zagona inovativnih podjetij,

Ukrep 7: sofinanciranje zaposlovanja mladih,

Ukrep 8: sofinanciranje stroškov komunalnega prispevka

Ukrep 9: sofinanciranje spodbujanja razvoja in delovanja socialnega podjetništva,

Ukrep 10: sofinanciranjestroškov projektov, pomembnih za razvoj mestnega središča.

**III. VIŠINA RAZPISANIH SREDSTEV**

Sredstva so zagotovljena v proračunu Mestne občine Ptuj za leto 2024 **v višini** **60.000,00 EUR**, na proračunski postavki 437 Spodbude za razvoj podjetništva, zaposlovanja in sofinanciranja komunalnega prispevka.

**IV. SPLOŠNI POGOJI ZA SODELOVANJE NA RAZPISU**

**Upravičenci do pomoči so:**

* podjetja, ki imajo sedež na območju občine in podjetja, ki imajo poslovni sedež izven občine, če imajo na območju občine registrirano poslovno enoto in investirajo na območju občine,
* nepridobitne pravne osebe, registrirane skladno z zakonom, ki ureja socialno podjetništvo, s sedežem ali poslovno enoto na območju občine,
* fizične osebe s stalnim bivališčem v občini, kadar gre za sofinanciranje samozaposlitve.

Podjetje« je lahko vsak subjekt ne glede na svojo statusno pravno obliko, organizacijo ali lastništvo, če je njegova dejavnost, ki je predmet sofinanciranja, pridobitna dejavnost; to je dejavnost, ki se opravlja na trgu zaradi pridobivanja dobička, dohodka, ali če z opravljanjem te dejavnosti subjekt konkurira na trgu z drugimi subjekti.

Pomoč *»de minimis«* se dodeli enotnemu podjetju.

Za enotno podjetje se po tem razpisu šteje:

* samostojni podjetnik posameznik,
* mikro podjetje (zaposluje manj kot 10 oseb ter letni promet in/ali bilančna vsota ne presega 2 milijonov EUR),
* majhno podjetje (zaposluje manj kot 50 oseb ter letni promet in/ali bilančna vsota ne presega 10 milijonov EUR),
* srednje veliko podjetje (zaposluje manj kot 250 oseb ter letni promet ne presega 50 milijonov EUR in/ali bilančna vsota ne presega 43 milijonov EUR) v primeru prijave na Ukrep 1 Sofinanciranje materialnih in nematerialnih investicij in Ukrep 8 sofinanciranje stroškov komunalnega prispevka,
* veliko podjetje, ki ni mikro, majhno ali srednje veliko podjetje po zgornji opredelitvi, v primeru prijave na Ukrep 8 sofinanciranje stroškov komunalnega prispevka,
* nepridobitne pravne osebe, registrirane skladno z zakonom, ki ureja socialno podjetništvo.

Enotno podjetje pomeni vsa podjetja, ki so med seboj najmanj v enem od naslednjih razmerij:

(a) podjetje ima večino glasovalnih pravic delničarjev ali družbenikov drugega podjetja;

(b) podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja;

(c) podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;

(d) podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.

Podjetja, ki so v katerem koli razmerju iz točk (a) do (d) preko enega ali več drugih podjetij, prav tako veljajo za enotno podjetje.

Do pomoči po tem razpisu niso upravičena podjetja in druge pravne osebe, ki:

* so v prisilni poravnavi, stečaju ali likvidaciji,
* so v stanju kapitalske neustreznosti po zakonu o finančnem poslovanju podjetij,
* so v težavah in dobivajo državno pomoč za reševanje in prestrukturiranje,
* imajo neporavnane finančne obveznosti do občine in države ter nimajo plačanih prispevkov in poravnanih obveznosti do delavcev, pri čemer neporavnana obveznost presega 50,00 EUR,
* so nenamensko koristili javna sredstva in od ugotovitve nepravilnosti še ni preteklo 5 let,
* so že koristili pomoč za iste upravičene stroške do višine, ki jo omogočajo posamezna pravila *»de minimis«,*
* so že prejeli pomoč *»de minimis«* in naložbe oziroma storitve niso izvedli v skladu s podpisano pogodbo.

Do pomoči po tem razpisu prav tako niso upravičena podjetja, ki:

* so dejavna v primarni proizvodnji ribiških proizvodov in proizvodov iz akvakulture, opredeljene v členu 5, točki (a) in (b), Uredbe (EU) št. 1379/2013,
* so dejavna v predelavi in trženju ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg,
* so dejavna v primarni proizvodnji kmetijskih proizvodov iz seznama v Prilogi I k Pogodbi o delovanju Evropske unije,
* so dejavna v predelavi in trženju kmetijskih proizvodov iz seznama v Prilogi I k Pogodbi o delovanju Evropske unije v naslednjih primerih:

i. kadar je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih je na trg dalo zadevno podjetje,

ii. kadar je pomoč pogojena s tem, da se delno ali v celoti prenese na primarne proizvajalce.

Pomoč »*de minimis«* ne bo namenjena izvozu oz. z izvozom povezane dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.

Pomoči po tem razpisu se lahko dodelijo pod pogojem, da upravičenec v izogib morebitni preseženi zgornji meji »*de minimis«* pomoči ter intenzivnosti pomoči po drugih predpisih, pred dodelitvijo sredstev poda pisno izjavo o:

* že prejetih »*de minimis«* pomočeh, vključno z navedbo pri katerih dajalcih in v kakšnem znesku,
* kandidaturi za »*de minimis«* pomoč in o že odobreni in še ne izplačani »*de minimis«* pomoči,
* drugih že prejetih (ali zaprošenih) pomočeh za iste upravičene stroške,
* o povezanih družbah ter o združitvi ali razdelitvi podjetij.

Pomoči »*de minimis«* ne smejo biti neposredno povezane z izvozno dejavnostjo upravičenca in se ne smejo dodeljevati pod pogojem, da se domačim proizvodom daje prednost pred uvoženimi.

Občina bo pisno obvestila prejemnika, da je pomoč dodeljena po pravilu »de minimis« v skladu z Uredbo Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči »de minimis« (UL L, 2023/2831, z dne 15.12.2023) ter o znesku »de minimis« pomoči.«.

Občina bo kot dajalec pomoči hranila evidence o individualni pomoči *»de minimis«* 10 let od datuma dodelitve pomoči.

V zvezi z istimi upravičenimi stroški se pomoč »*de minimis«* ne sme kumulirati z drugo državno pomočjo, če bi bila s tako kumulacijo presežena največja dovoljena intenzivnost pomoči, določena v uredbi o skupinskih izjemah ali v odločbi, ki jo je sprejela Komisija.

Skupni znesek pomoči, dodeljen enotnemu podjetju, ne bo presegel 300.000,00 EUR v obdobju zadnjih treh let, ne glede na obliko ali namen pomoči, ki se dodeli enotnemu podjetju s strani države članice.

Pomoč »de minimis«, dodeljena v skladu z Uredbo Komisije (EU) št. 2023/2831, se lahko kumulira s pomočjo »de minimis«, dodeljeno v skladu z Uredbo Komisije (EU) št. 1408/2013 in (EU) št. 717/2014 do ustrezne zgornje meje iz člena 3(2) Uredbe Komisije (EU) št. 2023/2831.

Pomoč »de minimis«, dodeljena v skladu z Uredbo Komisije (EU) št. 2023/2831 se lahko kumulira s pomočjo »de minimis«, dodeljeno v skladu z Uredbo Komisije (EU) št. 2023/2832.«.

Pomoči »*de minimis«* se dodeljujejo v določeni višini za posamezne namene kot nepovratna sredstva v obliki dotacij. Pomoč, odobrena po pravilu »*de minimis«*, lahko pokriva do 100% upravičenih stroškov (neto vrednost, brez vključenega DDV), razen za Ukrep 8 sofinanciranje stroškov komunalnega prispevka do največ 50 % upravičenih stroškov.

**Za razpisane ukrepe velja, da se pomoč dodeljuje za že izvedene in že plačane aktivnosti.**

**Prijavitelji lahko uveljavljajo pomoči de minimis za stroške iz obdobja od** **26. 9. 2023 (zaključek lanskega razpisa) do vključno 1. 10. 2024 ter za realizacijo samozaposlitev, odpiranje novih delovnih mest in zaposlovanje mladih v obdobju od 26. 9. 2023 (zaključek lanskega razpisa) do vključno 1. 10. 2024. V primeru stroškov komunalnega prispevka to pomeni izdano odločbo in plačilo v zgoraj navedenem obdobju.**

**V. OSNOVNI POGOJI RAZPISA PO POSAMEZNIH UKREPIH**

**Ukrep 1: Sofinanciranje materialnih in nematerialnih investicij**

Namen pomoči je pospešitev nastajanja in ohranjanja obstoječih podjetij in zagotavljanje pogojev za njihovo hitrejšo rast s sofinanciranjem materialnih in nematerialnih investicij.

Upravičeni stroški za materialne investicije, ki se bodo izvajale na območju občine, so:

* stroški nakupa, urejanja in opremljanja zemljišč,
* stroški pridobivanja projektne in investicijske dokumentacije za gradnjo poslovnih objektov,
* stroški nakupa, gradnje ali preureditve poslovnih prostorov,
* stroški nakupa opreme in strojev,
* stroški celovite obnove obstoječe proizvodnje.

Upravičeni stroški za nematerialne investicije so:

* stroški nakupa patentov, licenc, know-how ali nepatentiranega tehničnega znanja ter programske opreme.

Neupravičeni stroški so stroški nakupa drobnega inventarja in opreme.

Upravičenci do pomoči so poslovni subjekti iz IV. točke tega razpisa.

Materialna in / ali nematerialna investicija mora ostati v lasti upravičenca najmanj 3 leta.

**Najnižji znesek investicije oz. prijavljenega projekta, s katerim je možno kandidirati na Ukrep 1: Sofinanciranje materialnih in nematerialnih investicij znaša 2.000,00 EUR (neto vrednost, brez vključenega DDV), najvišji znesek s katerim je možno kandidirati na ta ukrep pa 30.000,00 EUR (neto vrednost, brez vključenega DDV).**

**Ukrep 3: Sofinanciranje samozaposlovanja**

Namen pomoči je povečevanje števila samozaposlenih in zmanjševanje brezposelnosti.

Upravičeni stroški so:

* stroški za realizacijo samozaposlitve v višini do 6 oziroma do 12 minimalnih mesečnih plač.

Vsaka sofinancirana samozaposlitev mora trajati najmanj 12 mesecev.

Upravičenci do pomoči v primeru samozaposlitve so fizične osebe, ki imajo stalno prebivališče na območju občine in registrirajo dejavnost na podlagi Zakona o gospodarskih družbah, če jim taka dejavnost pomeni edini in glavni poklic in je tudi poslovni sedež na območju občine, in sicer do 12 minimalnih mesečnih plač za primer samozaposlitve brezposelne osebe in do 6 minimalnih mesečnih plač za primer samozaposlitve predhodno zaposlene osebe.

**Ukrep 4: Sofinanciranje odpiranja novih delovnih mest**

Namen pomoči je povečevanje števila zaposlenih in ustvarjanje novih delovnih mest ter zmanjševanje brezposelnosti.

Upravičeni stroški so:

* stroški za odpiranje novega delovnega mesta v višini do 12 minimalnih mesečnih plač,
* stroški za zaposlitev registrirano brezposelnega iskalca prve zaposlitev v višini do 12 minimalnih mesečnih plač.

Vsaka sofinancirana zaposlitev mora trajati najmanj 12 mesecev.

Upravičenci do pomoči v primeru odpiranja novih delovnih mest so poslovni subjekti iz IV. točke tega razpisa in zaposlujejo za namen opravljanja dejavnosti na območju občine. Do sredstev je podjetje upravičeno v primeru zaposlitve registrirane brezposelne osebe s stalnim bivališčem na območju občine.

Upravičenci do pomoči v primeru zaposlitve registrirano brezposelnega iskalca prve zaposlitve so poslovni subjekti iz IV. točke tega razpisa in zaposlujejo za namen opravljanja dejavnosti na območju občine. Do sredstev je podjetje upravičeno v primeru zaposlitve registriranega brezposelnega iskalca prve zaposlitve, ki ima stalno bivališče na območju občine.

**Ukrep 5: Sofinanciranje zagona inovativnih podjetij**

Namen pomoči je ustanavljanje, zagon in razvoj inovativnih podjetij, za katere je značilen visok nivo znanja, potencial hitre rasti, ekspertno znanje zaposlenih, višja dodana vrednost na zaposlenega.

Upravičeni stroški so:

* stroški zaščite intelektualne lastnine (zaščita patenta, blagovne znamke),
* stroški izdelave prototipa,
* stroški testiranja raziskovalne opreme,
* stroški razvoja novega proizvoda in / ali storitve,
* stroški raziskave tržišča,
* stroški raziskovalnih in drugih storitev,
* stroški nakupa specializirane opreme, ki je potrebna za razvoj novega proizvoda in / ali storitve,
* stroški dela redno zaposlenih v višini do 12 minimalnih mesečnih plač.

Upravičenci do pomoči so poslovni subjekti iz IV. točke tega razpisa.

**Ukrep 7: Sofinanciranje zaposlovanja mladih**

Namen ukrepa je sofinanciranje zaposlovanja mladih brezposelnih oseb, kar jim bo omogočilo integracijo v delovno okolje in izboljšalo njihove zaposlitvene možnosti. S tem bomo prispevali k doseganju čim hitrejše in stabilnejše zaposljivosti ciljne skupine ter pomagali znižati negativni trend brezposelnosti mladih.

Upravičeni stroški so:

* stroški za zaposlitev mlade osebe v višini do 12 minimalnih mesečnih plač.

Sofinancirana zaposlitev mlade osebe mora trajati najmanj 12 mesecev.

Upravičenci do pomoči v primeru zaposlovanja mladih so podjetja iz IV. točke tega razpisa in zaposlujejo za namen opravljanja dejavnosti na območju občine.

Do sredstev je podjetje upravičeno v primeru zaposlitve mlade osebe do dopolnjenega 30. leta starosti oziroma do dopolnjenega 35. leta starosti v primeru zaposlitve osebe z najmanj visoko ali univerzitetno izobrazbo, ki ima stalno bivališče na območju občine.

**Ukrep 8: Sofinanciranje stroškov komunalnega prispevka**

Namen sofinanciranja stroškov komunalnega prispevka je povečanje možnosti za ustanavljanje, rast in investiranje podjetij, ustanavljanje novih tehnoloških in inovativnih podjetij ter ustvarjanje novih delovnih mest s ciljem vzpostavitev boljših možnosti za gospodarskih razvoj.

Upravičeni stroški so:

* stroški komunalnega prispevka.

Upravičenci do pomoči so poslovni subjekti iz IV. točke tega razpisa, ki investirajo v razvoj in razširitev dejavnosti na območju občine.

Naložba se mora ohraniti v občini najmanj 3 leta po zaključku investicije.

Do sredstev je podjetje upravičeno v primeru, da ima pridobljeno pravnomočno gradbeno dovoljenje za izvedbo investicije in v celoti plačan komunalni prispevek.

**Ukrep 9: Sofinanciranje spodbujanja razvoja in delovanja socialnega podjetništva**

Namen ukrepa je dodeljevanje pomoči za ustanavljanje novih in razvoj obstoječih socialnih podjetij, ki s svojim delovanjem pripomorejo k reševanju socialnih, gospodarskih, okoljskih in drugih družbenih problemov na inovativen način ter zagotavljajo delovna mesta in socialno vključenost ranljivih skupin ter s svojimi proizvodi in storitvami odgovarjajo na družbene probleme ter ustvarjajo družbeno korist.

Upravičeni stroški so:

* stroški prenove objektov ali poslovnih prostorov za opravljanje dejavnosti socialnega podjetja,
* stroški najema poslovnih prostorov za opravljanje dejavnosti socialnega podjetja,
* stroški za pokritje plač redno zaposlenih oseb, ki po zakonu o socialnem podjetništvu, sodijo med ranljive skupine ljudi na trgu dela,
* stroški nakupa strojev in opreme za opravljanje dejavnosti socialnega podjetja,
* stroški promocijskih aktivnosti,
* stroški izobraževanj in usposabljanj redno zaposlenih za pridobitev specializiranih znanj, potrebnih za zagon oziroma izvajanje dejavnosti socialnega podjetja.

Upravičenci do pomoči so nepridobitne pravne osebe, registrirane skladno z zakonom, ki ureja socialno podjetništvo, s sedežem ali poslovno enoto na območju občine in investirajo v dejavnost na območju občine.

**Ukrep 10:** **Sofinanciranje stroškov projektov, pomembnih za razvoj mestnega središča**

Namen ukrepa je pomoč pri nastajanju in ohranjanju delovanja poslovnih subjektov v mestnem središču in spodbujanje njihovih projektov, s katerimi bo mestno središče postalo še bolj atraktivno in zanimivo.

Upravičeni stroški so:

* stroški zunanjih izvajalcev pri pripravi projektov,
* stroški promocije projektov,
* stroški izvedbe projektov,
* stroški nakupa opreme,
* stroški ureditve zunanjega izgleda objektov (ureditev letnih vrtov, ureditev vitrin in izložb, označbe, table in podobno).

Upravičenci do pomoči so poslovni subjekti iz IV. točke tega razpisa, ki investirajo v razvoj in razširitev dejavnosti na območju mestnega središča.

Mestno središče pomeni območje starega mestnega jedra, kot ga določa OPN Mestne občine Ptuj.

**VI. MERILA ZA OCENJEVANJE VLOG PO POSAMEZNIH UKREPIH**

Komisija bo pravočasne in formalno popolne vloge, ki bodo izpolnjevale vse pogoje za kandidiranje in bodo skladne s predmetom in namenom tega javnega razpisa ter intenzivnostjo in upravičenostjo stroškov in ne bodo v nasprotju z omejitvami sodelovanja, ki so navedene v javnem razpisu, ocenila na podlagi spodaj navedenih meril po posameznih ukrepih.

**Ukrep 1: Sofinanciranje materialnih in nematerialnih investicij**

1. vrsta dejavnosti,

2. status podjetja,

3. tehnološki vidik investicije,

4. vpliv na okolje,

5. vpliv investicije na poslovanje podjetja,

6. nove zaposlitve v povezavi z investicijo.

**Ukrep 3: Sofinanciranje samozaposlovanja**

1. vrsta dejavnosti,

2. primernost poslovnega načrta,

3. število mesecev brezposelnosti,

4. status samozaposlene osebe.

**Ukrep 4: Sofinanciranje odpiranja novih delovnih mest**

1. status podjetja,

2. vrsta dejavnosti,

3. število mesecev brezposelnosti osebe, ki jo zaposlujejo,

4. izobrazba novo zaposlene osebe,

5. status novo zaposlene osebe,

6. vrsta pogodbe o zaposlitvi.

**Ukrep 5: Sofinanciranje zagona inovativnih podjetij**

1. vrsta dejavnosti,

2. status podjetja,

3. inovativnost,

4. nove zaposlitve v povezavi z zagonom inovativnega podjetja,

5. primernost podjetniške ideje.

**Ukrep 7: Sofinanciranje zaposlovanja mladih**

1. vrsta dejavnosti,

2. izobrazba novo zaposlene osebe,

3. status novo zaposlene osebe,

4. število mesecev brezposelnosti osebe, ki jo zaposlujejo,

5. vrsta pogodbe o zaposlitvi.

**Ukrep 8: Sofinanciranje stroškov komunalnega prispevka**

1. vrsta dejavnosti,

2. status podjetja,

3. zaposlitve v povezavi z investicijo,

4. vpliv predvidene investicije.

**Ukrep 9: Sofinanciranje spodbujanja razvoja in delovanja socialnega podjetništva**

1. vrsta dejavnosti,

2. status podjetja,

3. vpliv naložbe na poslovanje,

4. nove zaposlitve v povezavi s predmetom prijave na razpis.

**Ukrep 10:** **Sofinanciranje stroškov projektov, pomembnih za razvoj mestnega središča**

1. vrsta dejavnosti,

2. obdobje poslovanja prijavitelja v mestnem središču,

3. pomen dejavnosti prijavitelja na oživljanje mestnega središča,

4. vpliv projekta na poslovanje prijavitelja.

Točkovanje glede na zgoraj navedena merila določa razpisna dokumentacija, ki je dostopna na spletni strani [www.ptuj.si](http://www.ptuj.si).

Sredstva bodo dodeljena upravičencem za vloge, ki bodo pri točkovanju dosegle najmanj minimalno število točk, potrebnih za dodelitev nepovratnih sredstev po posameznem ukrepu. Dejansko višino sofinanciranja po posamezni vlogi bo v okviru dovoljene bruto intenzivnosti pomoči določila komisija glede na število upravičenih vlog in višino razpoložljivih sredstev po razpisu.

**VII. ROK ODDAJE VLOG IN NAČIN PRIJAVE**

**Rok za oddajo vlog v sprejemni pisarni Mestne občine Ptuj, Mestni trg 1, 2250 Ptuj, je torek, 1. 10. 2024, do 15. ure, oziroma najkasneje ta dan oddana vloga na pošti kot priporočena pošiljka.**

Prijava na razpis mora biti izdelana izključno na obrazcih, ki so sestavni del razpisne dokumentacije. Vloge na ta razpis morajo biti vložene posebej za vsak ukrep. V primeru, da se znotraj posameznega ukrepa prijavljate z več projekti, mora biti vsak projekt na svojih obrazcih. Prijava mora vsebovati vse zahtevane priloge oziroma dokazila, ki so navedena v razpisnem obrazcu. Tako izdelana prijava bo obravnavana kot popolna.

Vlogo - prijavne obrazce z zahtevano dokumentacijo je potrebno v zaprti pisemski ovojnici, **s pripisom** **»NE ODPIRAJ - VLOGA RAZPIS PODJETNIŠTVO 2024«,** dostaviti na naslov Mestne občine Ptuj, Mestni trg 1, 2250 Ptuj.

Pri odpiranju se bodo upoštevale vloge, ki bodo prispele v sprejemno pisarno Mestne občine Ptuj, do navedenega roka za oddajo ali bodo oddane na pošti kot priporočena pošiljka najkasneje 1. 10. 2024.

**Na pisemski ovojnici morata biti naziv in polni naslov prijavitelja.**

**VIII. DATUM ODPIRANJA VLOG**

Odpiranje vlog bo strokovna komisija, ki jo imenuje županja (v nadaljevanju: komisija) opravila v roku 8 dni od roka za dostavo vlog. Zaradi večjega števila razpisanih programov ter zainteresiranih vlagateljev odpiranje ponudb na podlagi tretjega odstavka 222. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 114/07, 61/08, 99/09 - ZIPRS1011, 3/13 in 81/16, 164/20, 11/22,  [96/22](http://www.uradni-list.si/1/objava.jsp?sop=2022-01-2394), [105/22](http://www.uradni-list.si/1/objava.jsp?sop=2022-01-2603) – ZZNŠPP, 149/22 in 106/23,) ne bo javno.

Odpirajo se samo v roku dostavljene, pravilno izpolnjene in označene pisemske ovojnice. Nepravilno označene vloge ne bodo obravnavane in se neodprte vrnejo pošiljatelju. Če na vlogi ni pošiljateljevega naslova, se vloga odpre in se mu po ugotovitvi naslova vrne. Vloge, ki ne bodo prispele v roku, se kot prepozne zavržejo.

Na odpiranju ugotavlja komisija popolnost vlog glede na to, ali so bili predloženi vsi zahtevani dokumenti (formalna popolnost). Če vloga ne bo popolna, bo prijavitelj v roku 8 dni od odpiranja vlog pisno obveščen s pozivom na dopolnitev. Nepopolne vloge, ki jih prijavitelj ne bo dopolnil v določenem roku, bo komisija zavrgla.

**IX. IZID RAZPISA**

Na podlagi preverjanja izpolnjevanja razpisanih pogojev in meril bo strokovna komisija pripravila predlog razdelitve sredstev in ga predložila v odločitev direktorju občinske uprave. Na podlagi sprejete odločitve bo direktor občinske uprave izbranim prejemnikom sredstev izdal sklepe z utemeljitvijo in jim hkrati določil rok za podpis pogodbe, v kateri bodo opredeljene medsebojne pravice in obveznosti. O izidu razpisa bodo vlagatelji pisno obveščeni v 60-tih dneh od datuma odpiranja vlog. Vlagatelji lahko vložijo pritožbo v roku 8 dni od prejema sklepa, pri organu, ki je izdal sklep. O pritožbi odloča županja.

Mestna občina Ptuj lahko javni razpis po svoji prosti presoji brez kakršnih koli posledic razveljavi ali dodeli le določen del razpoložljivih sredstev po razpisu.

**X. PORABA SREDSTEV**

Dodeljena sredstva morajo biti porabljena v skladu s predpisi, ki določajo izvrševanje proračuna. V primeru, da se ugotovi, da sredstva niso bila porabljena za namen, za katerega so bila dodeljena, ali so bila dodeljena na podlagi neresničnih podatkov ali je prejemnik prekršil druga določila pogodbe, je občina na predlog pristojnega občinskega upravnega organa upravičena zahtevati vračilo dodeljenih sredstev s pripadajočimi zakonitimi zamudnimi obrestmi za obdobje od dneva nakazila dalje.

**XI. DODATNE INFORMACIJE**

Brezplačno razpisno dokumentacijo lahko zainteresirani dvignejo v sprejemni pisarni Mestne občine Ptuj, Mestni trg 1, 2250 Ptuj. Objavljena je tudi na spletnih straneh Mestne občine Ptuj, [www.ptuj.si](http://www.ptuj.si). Za dodatne informacije lahko pokličete na Mestno občino Ptuj Klavdijo Petek, tel. št. 02/748 29 40, gsm 051 311 260, ali pišete na elektronski naslov [klavdija.petek@ptuj.si](mailto:klavdija.petek@ptuj.si).

Številka: 4102-291/2024

Datum:

|  |  |
| --- | --- |
|  | Nuška GAJŠEK  županja |

1. **Navodilo vlagateljem za pripravo vloge**

Za sodelovanje na Javnem razpisuza dodelitev pomoči za spodbujanje razvoja podjetništva v Mestni občini Ptuj za leto 2024 (v nadaljevanju: javni razpis) lahko **prijavitelj vlogo pošlje** **po pošti** ali **odda v sprejemni pisarni** **Mestne občine Ptuj, Mestni trg 1, 2250 Ptuj, vsak dan v času uradnih ur sprejemne pisarne.**

Vlogo - prijavne obrazce z zahtevano dokumentacijo je potrebno oddati v zaprti pisemski ovojnici, z obveznim pripisom **»NE ODPIRAJ - VLOGA RAZPIS PODJETNIŠTVO 2024«.**

**Na hrbtni strani pisemske ovojnice morata biti naziv in polni naslov prijavitelja.** Nepravilno in nepopolno označene vloge, oddane na razpis, bodo zavržene.

**Rok za oddajo vlog v sprejemni pisarni Mestne občine Ptuj je torek, 1. 10. 2024, do 15. ure, oziroma najkasneje ta dan oddana vloga na pošti kot priporočena pošiljka.**

Pri odpiranju se bodo upoštevale vloge, ki bodo prispele v sprejemno pisarno Mestne občine Ptuj, do navedenega roka za oddajo ali bodo oddane na pošti kot priporočena pošiljka najkasneje 1. 10. 2024.

**Prijavitelj se lahko na javni razpis prijavi z več vlogami po posameznih ukrepih** (npr. za Ukrep 1 in za Ukrep 4,…)**, vendar morajo biti vloge na razpis vložene posebej za vsak ukrep** (vsaka v svoji pisemski ovojnici). V primeru, da se znotraj posameznega ukrepa prijavljate z več projekti, mora biti vsak projekt na svojih obrazcih. Prijava mora vsebovati vse zahtevane priloge oziroma dokazila, ki so navedena v razpisnem obrazcu. Tako izdelana prijava bo obravnavana kot popolna.

**Prijava na razpis mora biti izdelana izključno na obrazcih za posamezni ukrep, ki so sestavni del razpisne dokumentacije.** Obrazci morajo biti izpolnjeni v slovenskem jeziku. Obrazce se izpolni v celoti, v skladu z razpisno dokumentacijo. Obveznih sestavnih delov iz obrazcev prijavitelj ne sme izbrisati. Prijavitelj v obrazce vpiše ustrezne podatke ali jih ustrezno označi.

**Posebej opozarjamo na vpis podatkov in podpis vseh IZJAV v posameznem obrazcu.** Le tako bo možno na podlagi pravilno izpolnjenih obrazcev, vloge ustrezno oceniti in točkovati po objavljenih meril.

**Obrazci morajo biti podpisani s strani zakonitega zastopnika in žigosani (v kolikor podjetje pri poslovanju uporablja žig) na vseh mestih, kjer je to na obrazcu in izjavah predvideno.**

Priloženega vzorca pogodbe o dodelitvi pomoči ni potrebno parafirati oziroma podpisati.

K vlogi je potrebno **priložiti vsa ustrezna** **dokazila in priloge**, zahtevane po posameznih ukrepih (navedeno na koncu posameznega obrazca). Tako izdelana prijava bo obravnavana kot popolna. Dokazila morajo biti preverljiva.

**Prijavitelji naj bodo pozorni tudi na POGOJE za kandidiranje, navedene v razpisu in na UPRAVIČENE STROŠKE, ki se upoštevajo po tem razpisu, prav tako pa na ČASOVNO OBDOBJE, za katerega se lahko uveljavljajo stroški po tem razpisu.** Npr. za Ukrep 1 je določen spodnji in zgornji znesek investicije, s katero je možno kandidirati na razpis, pri Ukrepu 4 gre za zaposlitev registrirano brezposelne osebe s stalnim bivališčem na območju občine in podobno.

**Za razpisane ukrepe velja, da se pomoč dodeljuje za že izvedene in že plačane aktivnosti.**

**Prijavitelji lahko uveljavljajo pomoči de minimis za stroške iz obdobja od 26. 9. 2023 (zaključek lanskega razpisa) do vključno 1. 10. 2024 ter za realizacijo samozaposlitev, odpiranje novih delovnih mest in zaposlovanje mladih v obdobju od 26. 9. 2023 (zaključek lanskega razpisa) do vključno 1. 10. 2024.** V primeru stroškov komunalnega prispevka to pomeni izdano odločbo in plačilo v zgoraj navedenem obdobju.

**Prijavitelji naj bodo pozorni tudi na neupravičene stroške pri Ukrepu 1: Sofinanciranje materialnih in nematerialnih investicij. Neupravičeni stroški so stroški nakupa drobnega inventarja in opreme.**

**Najnižji znesek investicije oz. prijavljenega projekta, s katerim je možno kandidirati na Ukrep 1: Sofinanciranje materialnih in nematerialnih investicij znaša 2.000,00 EUR (neto vrednost, brez vključenega DDV), najvišji znesek s katerim je možno kandidirati na ta ukrep pa 30.000,00 EUR (neto vrednost, brez vključenega DDV).**

Iz zbira prijavljenih stroškov in opisa investicije mora biti jasno razvidno, da gre za zaokroženo izvedbo investicije podjetja v upravičenem obdobju ter za stroške, ki so bili potrebni za izvedbo te investicije in ne samo seštevek različnih stroškov v okviru različnih projektov.

**Za razpisane ukrepe velja, da se pomoč dodeljuje za že izvedene in že plačane aktivnosti v upravičenem obdobju, zato je potrebno obvezno priložiti vsa potrebno dokazila o plačilu vseh stroškov, predvsem tudi vseh stroškov plačanih z gotovino.**

**Prav tako je potrebno priložiti SEZNAM VSEH RAČUNOV Z ZNESKI (neto zneski in zneski z DDV), ki jih uveljavljate po posameznem ukrepu.**

Vloge bo pregledala strokovna komisija (v nadaljevanju: komisija), ki jo imenuje županja Mestne občine Ptuj. Komisija bo vloge najprej pregledala z vidika pravočasnosti in formalne popolnosti. Nato bo komisija posamezne vloge pregledala še z vidika skladnosti vloge z razpisnimi pogoji po poglavjih javnega razpisa. Komisija bo preverjala izpolnjevanje pogojev za kandidiranje na podlagi predloženih izpolnjenih obrazcev in prilog ter iz javno dostopnih evidenc.

Upravičenci do nepovratnih finančnih sredstev bodo obveščeni o rezultatih razpisa s sklepom o dodelitvi sredstev in hkrati pozvani, **da v 8 dneh od prejema sklepa, vrnejo podpisano pogodbo.**

Če upravičenec ne vrne podpisanih pogodb v postavljenem roku, se šteje, da je umaknil vlogo za pridobitev sredstev.

Dokumentacija, ki bo prispela na javni razpis je zaupne narave in bo uporabljena izključno v postopku ocenjevanja ter odločanja o dodelitvi sredstev po tem javnem razpisu.

Člani strokovne komisije bodo podatke varovali kot zaupne in jih uporabljali izključno v postopku ocenjevanja in odločanja.

1. **Merila s točkovanjem po posameznem ukrepu**

Komisija bo pravočasne in formalno popolne vloge, ki bodo izpolnjevale vse pogoje za kandidiranje in bodo skladne s predmetom in namenom tega javnega razpisa ter intenzivnostjo in upravičenostjo stroškov in ne bodo v nasprotju z omejitvami sodelovanja, ki so navedene v javnem razpisu, ocenila na podlagi spodaj navedenih meril po posameznih ukrepih.

**Točkovanje po posameznem ukrepu:**

**UKREP 1: SOFINANCIRANJE MATERIALNIH IN NEMATERIALNIH INVESTICIJ**

1. vrsta dejavnosti (število možnih točk 10)

|  |  |
| --- | --- |
| zahtevne strokovne storitve in dejavnosti z višjo dodano vrednostjo | 10 |
| proizvodne dejavnosti in storitve s področja socialnih programov | 8 |
| storitvene in ostale dejavnosti | 6 |

2. status podjetja (število možnih točk 10)

|  |  |
| --- | --- |
| vlagatelj je novo podjetje (registrirano po 1. 1. 2023) | 10 |
| vlagatelj ni novo podjetje | 6 |

3. tehnološki vidik investicije (število možnih točk 10)

|  |  |
| --- | --- |
| uvajanje zahtevnejših tehnoloških in informacijskih rešitev v povezavi s tehnološkim procesom in novim proizvodom / storitvijo | 10 |
| uvajanje novih dejavnosti, novih proizvodov / storitev | 8 |
| uvajanje izboljšav obstoječih proizvodov / storitev, obstoječe izdelke delamo bolje / storitve izvajamo bolje | 6 |
| gre samo za povečanje zmogljivosti, ni temeljite izboljšave proizvoda / storitve | 4 |
| samo ohranitev obstoječega obsega poslovanja podjetja | 2 |

4. vpliv na okolje (število možnih točk 10)

|  |  |
| --- | --- |
| izpolnjevanje okoljskih standardov na višji ravni, usmerjenost v alternativne oz. obnovljive vire energije, usmerjenost v tehnologije z manjšim obremenjevanjem okolja | 10 |
| investicija ima manjše, posredne in neposredne, pozitivne vplive na okolje | 6 |
| investicija je do okolja nevtralna in v skladu s predpisi | 2 |

5. vpliv investicije na poslovanje podjetja (število možnih točk 10)

|  |  |
| --- | --- |
| gre za začetno investicijo podjetja | 10 |
| gre za razširitev poslovanja na nove dejavnosti podjetja | 8 |
| investicija omogoča povečan obseg ali posodobitev obstoječega poslovanja podjetja | 6 |

6. nove zaposlitve v povezavi z investicijo (število možnih točk 10)

|  |  |
| --- | --- |
| več kot ena nova zaposlitev | 10 |
| zaradi investicije vsaj ena nova zaposlitev | 8 |
| ohranitev obstoječega števila zaposlenih | 6 |

**Maksimalno število točk je 60.**

**Minimalno število točk za dodelitev pomoči je 30.**

**Višino zneska po posamezni vlogi bo določila komisija glede na število upravičenih vlog in višino razpoložljivih sredstev po razpisu.**

**UKREP 3: SOFINANCIRANJE SAMOZAPOSLOVANJA**

1. vrsta dejavnosti (število možnih točk 10)

|  |  |
| --- | --- |
| zahtevne strokovne storitve in dejavnosti z višjo dodano vrednostjo | 10 |
| proizvodne dejavnosti in storitve s področja socialnih programov | 8 |
| storitvene in ostale dejavnosti | 5 |

2. primernost poslovnega načrta (število možnih točk 10)

|  |  |
| --- | --- |
| uresničljiv poslovni načrt, s katerim dokazuje izvajanje dejavnosti za najmanj 2 leti | 10 |
| poslovni načrt je primeren in izvedljiv | 5 |

3. število mesecev brezposelnosti (število možnih točk 10)

|  |  |
| --- | --- |
| nad 12 mesecev | 10 |
| do 12 mesecev | 8 |
| niso bili brezposelne osebe | 5 |

4. status samozaposlene osebe (število možnih točk 10)

|  |  |
| --- | --- |
| samozaposlitev je prva zaposlitev | 10 |
| ni prva zaposlitev | 5 |

**Maksimalno možno število doseženih točk je 40.**

**Minimalno število točk potrebnih za dodelitev nepovratnih sredstev je 20.**

**Višino zneska po posamezni vlogi bo določila komisija glede na število upravičenih vlog in višino razpoložljivih sredstev po razpisu.**

**UKREP 4: SOFINANCIRANJE ODPIRANJA NOVIH DELOVNIH MEST**

1. status podjetja (število možnih točk 10)

|  |  |
| --- | --- |
| vlagatelj je novo podjetje (registrirano po 1. 1. 2023) | 10 |
| vlagatelj ni novo podjetje | 5 |

2. vrsta dejavnosti (število možnih točk 10)

|  |  |
| --- | --- |
| zahtevne strokovne storitve in dejavnosti z višjo dodano vrednostjo | 10 |
| proizvodne dejavnosti in storitve s področja socialnih programov | 8 |
| storitvene in ostale dejavnosti | 5 |

3. število mesecev brezposelnosti, osebe, ki jo zaposlujejo (število možnih točk 10)

|  |  |
| --- | --- |
| nad 12 mesecev | 10 |
| do 12 mesecev | 5 |

4. izobrazba novo zaposlene osebe (število možnih točk 10)

|  |  |
| --- | --- |
| najmanj visoka strokovna izobrazba in več | 10 |
| VI. stopnja izobrazbe | 8 |
| dokončana največ V. stopnja izobrazbe | 5 |

5. status novo zaposlene osebe (število možnih točk 10)

|  |  |
| --- | --- |
| novo zaposlena oseba je iskalec prve zaposlitve | 10 |
| ni prva zaposlitev | 5 |

6. vrsta pogodbe o zaposlitvi (število možnih točk 10)

|  |  |
| --- | --- |
| zaposlitev za nedoločen čas | 10 |
| zaposlitev za določen čas več kot 2 leti | 8 |
| zaposlitev za določen čas do 2 let | 5 |

**Maksimalno možno število doseženih točk je 60.**

**Minimalno število točk potrebnih za dodelitev nepovratnih sredstev je 30.**

**Višino zneska po posamezni vlogi bo določila komisija glede na število upravičenih vlog in višino razpoložljivih sredstev po razpisu.**

**UKREP 5: SOFINANCIRANJE ZAGONA INOVATIVNIH PODJETIJ**

1. vrsta dejavnosti (število možnih točk 10)

|  |  |
| --- | --- |
| zahtevne strokovne storitve in dejavnosti z višjo dodano vrednostjo | 10 |
| proizvodne dejavnosti in storitve s področja socialnih programov | 8 |
| storitvene in ostale dejavnosti | 5 |

2. status podjetja (število možnih točk 10)

|  |  |
| --- | --- |
| vlagatelj je novo podjetje, registrirano po 1. 1. 2023 in gre za zagon nove inovativne dejavnosti / proizvoda / storitve | 10 |
| vlagatelj ni novo podjetje, gre pa za zagon nove inovativne dejavnosti / proizvoda / storitve | 5 |

3. inovativnost (število možnih točk 10)

|  |  |
| --- | --- |
| zaščitene inovacije in/ali patenti v povezavi s projektom | 10 |
| uvajanje novih izdelkov / storitev, ki so rezultat lastnega razvoja | 8 |
| uvajanje novih izdelkov / storitev, ki niso rezultat lastnega razvoja | 5 |
| ne gre za uvajanje novih izdelkov / storitev, ampak samo za posodobitev, razširitev ali ohranitev obstoječe dejavnosti podjetja | 0 |

4. nove zaposlitve v povezavi z zagonom inovativnega podjetja (število možnih točk 10)

|  |  |
| --- | --- |
| več kot ena nova zaposlitev | 10 |
| ena nova zaposlitev | 8 |
| ohranitev obstoječega števila zaposlenih | 5 |

5. primernost podjetniške ideje (število možnih točk 10)

|  |  |
| --- | --- |
| uresničljiva podjetniška ideja, s katero preko poslovnega načrta izkazuje izvajanje dejavnosti za najmanj 2 leti | 10 |
| podjetniška ideja v poslovnem načrtu je primerna in izvedljiva | 6 |
| podjetniška ideja v poslovnem načrtu je manj primerna in težje izvedljiva | 2 |

**Maksimalno možno število doseženih točk je 50.**

**Minimalno število točk potrebnih za dodelitev nepovratnih sredstev je 25.**

**Višino zneska po posamezni vlogi bo določila komisija glede na število upravičenih vlog in višino razpoložljivih sredstev po razpisu.**

**UKREP 7: SOFINANCIRANJE ZAPOSLOVANJA MLADIH**

1. vrsta dejavnosti (število možnih točk 10)

|  |  |
| --- | --- |
| zahtevne strokovne storitve in dejavnosti z višjo dodano vrednostjo | 10 |
| proizvodne dejavnosti in storitve s področja socialnih programov | 8 |
| storitvene in ostale dejavnosti | 5 |

2. izobrazba novo zaposlene osebe (število možnih točk 10)

|  |  |
| --- | --- |
| najmanj visoka strokovna izobrazba in več | 10 |
| VI. stopnja izobrazbe | 8 |
| dokončana največ V. stopnja izobrazbe | 5 |

3. status novo zaposlene osebe (število možnih točk 10)

|  |  |
| --- | --- |
| novo zaposlena oseba je iskalec prve zaposlitve | 10 |
| ni prva zaposlitev | 5 |

4. število mesecev brezposelnosti, osebe, ki jo zaposlujejo (število možnih točk 10)

|  |  |
| --- | --- |
| nad 12 mesecev | 10 |
| do 12 mesecev | 5 |

5. vrsta pogodbe o zaposlitvi (število možnih točk 10)

|  |  |
| --- | --- |
| zaposlitev za nedoločen čas | 10 |
| zaposlitev za določen čas več kot 2 leti | 8 |
| zaposlitev za določen čas do 2 let | 5 |

**Maksimalno možno število doseženih točk je 50.**

**Minimalno število točk potrebnih za dodelitev nepovratnih sredstev je 25.**

**Višino zneska po posamezni vlogi bo določila komisija glede na število upravičenih vlog in višino razpoložljivih sredstev po razpisu.**

**UKREP 8: SOFINANCIRANJE STROŠKOV KOMUNALNEGA PRISPEVKA**

1. vrsta dejavnosti (število možnih točk 10)

|  |  |
| --- | --- |
| zahtevne strokovne storitve in dejavnosti z višjo dodano vrednostjo | 10 |
| proizvodne dejavnosti in storitve s področja socialnih programov | 8 |
| storitvene in ostale dejavnosti | 5 |

2. status podjetja (število možnih točk 10)

|  |  |
| --- | --- |
| vlagatelj je novo podjetje, registrirano po 1. 1. 2023 in gre za začetno investicijo | 10 |
| vlagatelj ni novo podjetje in ne gre za začetno investicijo | 5 |

3. zaposlitve v povezavi z investicijo (število možnih točk 10)

|  |  |
| --- | --- |
| na lokaciji investicije se predvidevajo samo nove zaposlitve | 10 |
| na lokaciji bodo nove zaposlitve in prerazporeditve delavcev | 6 |
| gre samo za prerazporeditve delavcev na novo lokacijo | 3 |

4. vpliv predvidene investicije (število možnih točk 10)

|  |  |
| --- | --- |
| na lokaciji se bo izvajala nova dejavnost, proizvodnja oziroma storitve | 10 |
| gre samo za razširitev obsega obstoječe proizvodnje oziroma storitev | 5 |

**Maksimalno možno število doseženih točk je 40.**

**Minimalno število točk potrebnih za dodelitev nepovratnih sredstev je 20.**

**Višino zneska po posamezni vlogi bo določila komisija glede na število upravičenih vlog in višino razpoložljivih sredstev po razpisu.**

**UKREP 9: SOFINANCIRANJE SPODBUJANJA RAZVOJA IN DELOVANJA SOCIALNEGA PODJETNIŠTVA**

1. vrsta dejavnosti (število možnih točk 10)

|  |  |
| --- | --- |
| storitve oz. dejavnosti s področja socialnih programov, zahtevne razvojne in strokovne storitve ter dejavnosti z višjo dodano vrednostjo | 10 |
| proizvodne, storitvene in ostale dejavnosti | 5 |

2. status podjetja (število možnih točk 10)

|  |  |
| --- | --- |
| vlagatelj je novo podjetje (registrirano po 1. 1. 2023) | 10 |
| vlagatelj ni novo podjetje | 5 |

3. vpliv naložbe na poslovanje (število možnih točk 10)

|  |  |
| --- | --- |
| naložba predstavlja zagon dejavnosti socialnega podjetja | 10 |
| naložba omogoča razširitev na nove dejavnosti socialnega podjetja | 8 |
| naložba omogoča povečan obseg ali posodobitev obstoječega poslovanja socialnega podjetja | 5 |

4. nove zaposlitve v povezavi s predmetom prijave na razpis (število možnih točk 10)

|  |  |
| --- | --- |
| več kot ena nova zaposlitev | 10 |
| ena nova zaposlitev | 8 |
| ohranitev števila zaposlenih | 5 |

**Maksimalno možno število doseženih točk je 40.**

**Minimalno število točk potrebnih za dodelitev nepovratnih sredstev je 20.**

**Višino zneska po posamezni vlogi bo določila komisija glede na število upravičenih vlog in višino razpoložljivih sredstev po razpisu.**

**UKREP 10: SOFINANCIRANJE STROŠKOV PROJEKTOV, POMEMBNIH ZA RAZVOJ MESTNEGA SREDIŠČA**

1. vrsta dejavnosti (število možnih točk 10)

|  |  |
| --- | --- |
| nastanitveni obrati in drugi turistični subjekti, gostinski obrati, trgovine, ponudba umetne in domače obrti ter druga drobna obrt | 10 |
| ostale dejavnosti | 5 |

2. obdobje poslovanja prijavitelja v mestnem središču (število možnih točk 10)

|  |  |
| --- | --- |
| prijavitelj je v mestnem središču začel poslovati pred 1. 1. 2023 | 10 |
| prijavitelj je v mestnem središču začel poslovati po 1. 1. 2023 | 5 |

3. pomen dejavnosti prijavitelja na oživljanje mestnega središča (število možnih točk 10)

|  |  |
| --- | --- |
| dejavnosti, ki imajo s svojo ponudbo in storitvami ter aktivnostmi na prostem velik pomen in vpliv na oživljanje mestnega središča, tako za turiste, kot za lokalno prebivalstvo | 10 |
| ostale dejavnost, ki imajo manjši vpliv na oživljanje mestnega središča (npr. pisarniške storitve, računovodske storitve, finančne storitve,…) | 5 |

4. vpliv projekta na poslovanje prijavitelja (število možnih točk 10)

|  |  |
| --- | --- |
| gre za razširitev poslovanja prijavitelja na nove dejavnosti oz. storitve | 10 |
| projekt omogoča povečan obseg poslovanja podjetja | 6 |
| projekt omogoča samo posodobitev obstoječega poslovanja podjetja | 3 |

**Maksimalno možno število doseženih točk je 40.**

**Minimalno število točk potrebnih za dodelitev nepovratnih sredstev je 20.**

**Višino zneska po posamezni vlogi bo določila komisija glede na število upravičenih vlog in višino razpoložljivih sredstev po razpisu.**

1. **Obrazci po posameznih ukrepih (v prilogi)**
2. **Vzorec pogodbe o dodelitvi sredstev**

Mestna občina Ptuj, Mestni trg 1, 2250 Ptuj, ID za DDV: SI85675237, matična številka: 5883598000, ki jo zastopa županja Nuška Gajšek (v nadaljevanju: občina)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv podjetja), \_\_\_\_\_\_\_\_\_\_\_\_\_\_­­­­­­\_\_\_\_\_\_\_\_\_\_ (sedež podjetja), matična številka: \_\_\_\_\_\_\_\_\_\_\_\_\_\_\_, davčna številka oz. ID za DDV: SI \_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: upravičenec)

skleneta naslednjo

**POGODBO O DODELITVI POMOČI ZA SPODBUJANJE RAZVOJA PODJETNIŠTVA**

**V MESTNI OBČINI PTUJ ZA LETO 2024**

1.

Pogodbeni stranki uvodoma ugotavljata, da je upravičenec z vlogo uspel na Javnem razpisu zadodeljevanje pomoči za spodbujanje razvoja podjetništva v Mestni občini Ptuj za leto 2024, ki je bil objavljen v Uradnem vestniku Mestne občine Ptuj, št. ……., dne ………

Predmet pogodbe je sofinanciranje upravičenih stroškov za \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti ukrep).

2.

Pomoč se dodeljuje po pravilih dodeljevanja pomoči »*de minimis«* na podlagi Pravilnika o dodeljevanju pomoči za spodbujanje razvoja podjetništva v Mestni občini Ptuj (Uradni vestnik Mestne občine Ptuj, št. 2/21 in 8/24) ter skladno z Uredbo Komisije (EU) št. 2023/2831 z dne 13. december 2023 o uporabi členov 107 in 108 Pogodbe o delovanju Evropske unije pri pomoči »de minimis« (UL L, 2023/2831, z dne 15.12.2023).

V proračunu Mestne občine Ptuj za leto 2024 so za ta namen zagotovljena sredstva na proračunski postavki 437 Spodbude za razvoj podjetništva, zaposlovanja in sofinanciranja komunalnega prispevka.

3.

Občina dodeljuje upravičencu nepovratna finančna sredstva na podlagi prijave na razpis in sklepa, št. , izdanega na osnovi predloga strokovne komisije, v enkratnem znesku, v višini \_\_\_\_\_\_\_\_\_ ­EUR, iz proračuna Mestne občine Ptuj za leto 2024, postavka 437 Spodbude za razvoj podjetništva, zaposlovanja in sofinan. komunal. prispevka, kot delež stroškov sofinanciranja za \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti ukrep in vrsto stroška).

4.

Upravičenec se zavezuje, da bo:

* dodeljena finančna sredstva porabil izključno za namen, za katerega so mu bila dodeljena, v skladu z javnim razpisom in predpisi, ki določajo izvrševanje proračuna,
* občini na zahtevo omogočil vpogled v namenskost trošenja dodeljenih sredstev,
* najkasneje v roku 8 dni pisno javil vse spremembe v zvezi z realizacijo pogodbe, kot tudi prenehanje opravljanja dejavnosti oziroma predčasno odjavo iz obveznih socialnih zavarovanj za zaposlene osebe, za katere prejme subvencijo,
* v kolikor bo v skladu s 333. členom Zakona o urejanju prostora (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP in [23/24](https://www.uradni-list.si/glasilo-uradni-list-rs/vsebina/2024-01-0694)) upravičen do vračila že plačanega komunalnega prispevka, občini povrnil dodeljena finančna sredstva po tem razpisu in sicer bo ob vračilu komunalnega prispevka s strani občine opravljen pobot v višini dodeljenih sredstev po tem razpisu. Z dnem obveze vračila komunalnega prispevka s strani občine nastane tudi obveza vračila dodeljenih sredstev po tem razpisu.

5.

Občina se zavezuje, da bo finančna sredstva iz 3. člena te pogodbe nakazala v roku 8 dni od dneva veljavnosti pogodbe.

Občina bo sredstva nakazala na transakcijski račun upravičenca št.: \_\_\_\_\_\_\_\_\_\_\_\_\_\_\_\_\_\_\_\_ odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

6.

Sredstva po tej pogodbi so dodeljena izključno na podlagi predložene dokumentacije in dokazil upravičenca.

V primeru, da se ugotovi, da sredstva niso bila porabljena za namen, za katerega so bila dodeljena, ali so bila dodeljena na podlagi neresničnih podatkov ali je upravičenec prekršil druga določila pogodbe, je občina na predlog pristojnega občinskega upravnega organa upravičena zahtevati vračilo dodeljenih sredstev s pripadajočimi zakonitimi zamudnimi obrestmi za obdobje od dneva nakazila dalje.

7.

Skrbnik pogodbe s strani občine je Klavdija Petek.

Skrbnik pogodbe s strani upravičenca je \_\_\_\_\_\_\_\_\_\_\_\_\_\_\_\_\_.

8.

Vsako nesoglasje, spor ali zahtevek, ki izvira iz pogodbe ali je z njo v zvezi ali izvira iz njene kršitve, prenehanja ali neveljavnosti bosta stranki reševali sporazumno, v kolikor pa to ne bi bilo mogoče, je za reševanje sporov pristojno sodišče na Ptuju.

9.

Morebitne spremembe oziroma dopolnitve te pogodbe bosta pogodbeni stranki uskladili z aneksom k tej pogodbi.

10.

Ta pogodba je nična, v kolikor se ugotovi, da kdo v imenu ali na račun upravičenca, predstavniku ali posredniku Mestne občine Ptuj obljubi, ponudi ali da kakšno nedovoljeno korist za:

* pridobitev posla,
* sklenitev posla pod ugodnejšimi pogoji,
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je Mestni občini Ptuj povzročena škoda ali je omogočena pridobitev nedovoljene koristi predstavniku ali posredniku Mestne občine Ptuj oziroma upravičencu ali njenemu predstavniku, zastopniku, posredniku.

11.

Pogodba stopi v veljavo z dnem, ko jo podpišeta obe pogodbeni stranki in je sestavljena v dveh enakih izvodih, od katerih prejme vsaka pogodbena stranka en izvod.

|  |  |
| --- | --- |
| Datum:  Upravičenec: | Številka: 4102-291/2024  Datum:  Mestna občina Ptuj  Županja Nuška Gajšek |

1. **Obvestilo po 13. členu splošne uredbe o varstvu podatkov (GDPR)**

**OBVESTILO POSAMEZNIKOM PO 13. ČLENU SPLOŠNE UREDBE O VARSTVU PODATKOV (GDPR) GLEDE OBDELAVE OSEBNIH PODATKOV V ELEKTRONSKIH ZBIRKAH IN ZBIRKAH DOKUMENTARNEGA GRADIVA MESTNE OBČINE PTUJ**

**Javni razpis za dodelitev pomoči za spodbujanje razvoja podjetništva**

**v Mestni občini Ptuj za leto 2024**

1. **Upravljavec zbirke osebnih podatkov:**

Mestna občina Ptuj, telefon: 02/748 29 99, elektronski naslov: [obcina.ptuj@ptuj.si](mailto:obcina.ptuj@ptuj.si).

1. **Kontakt skrbnika zbirke osebnih podatkov in pooblaščene osebe za varstvo osebnih podatkov na Mestni občini Ptuj:**
   * skrbnik zbirke osebnih podatkov: [obcina.ptuj@ptuj.si](mailto:obcina.ptuj@ptuj.si)
   * pooblaščena oseba: [dpo@ptuj.si](mailto:dpo@ptuj.si)
2. **Namen in pravna podlaga za obdelavo osebnih podatkov:**

**Namen:** Sredstva po tem razpisu se dodeljujejo s ciljem in namenom povečevanja možnosti za ustanavljanje novih podjetij in dvig gospodarske aktivnosti na območju občine, vzpostavljanja ugodnega podjetniškega in inovativnega okolja za razvoj podjetništva in inovativnosti v občini, ustvarjanja novih delovnih mest, spodbujanja razvoja socialnega podjetništva ter oživljanja mestnega središča.

**Pravna podlaga:** **:** Pravilnik o dodeljevanju pomoči za spodbujanje razvoja podjetništva v Mestni občini Ptuj (Uradni vestnik Mestne občine Ptuj, št. 2/21 in 8/24) in pogodba.

**Obdelovani osebni podatki:** ime in priimek, naslov oz. stalno prebivališče, davčna številka, EMŠO.

Osebni podatki se pridobijo neposredno od posameznika oz. neposredno od prijavitelja, ki je dolžan pridobiti osebne podatke s soglasjem tistega posameznika, ki ga prijavlja na razpis, kot to določa Splošna uredba o varstvu podatkov (GDPR).

1. **Uporabniki ali kategorije uporabnikov osebnih podatkov:**

Mestna občina Ptuj ne bo posredovala tretjim osebam.

1. **Informacije o prenosih osebnih podatkov v tretjo državo ali mednarodno organizacijo:**

Mestna občina Ptuj osebnih podatkov ne bo prenašala v tretje države ali v mednarodno organizacijo.

1. **Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:**

Osebne podatke hranimo skladno z Zakonom o varstvu dokumentarnega in arhivskega gradiva ter arhivih (Uradni list RS, št. 30/06 in 51/14) in Pravilnikom o določanju rokov hrambe dokumentarnega gradiva v javni upravi (Uradni list RS, št. [49/19](http://www.uradni-list.si/1/objava.jsp?sop=2019-01-2376)).

**7. Posameznik ima pravico, da od upravljavca zahteva:**

* dostop do osebnih podatkov, skladno s 15. členom Splošne uredbe o varstvu podatkov (EU) 2016/679 (GDPR),
* popravek osebnih podatkov, skladno s 16. členom Splošne uredbe o varstvu podatkov (EU) 2016/679 (GDPR),
* izbris osebnih podatkov (pravica do pozabe), kadar so izpolnjene predpostavke iz 17. člena Splošne uredbe o varstvu podatkov (EU) 2016/679 (GDPR) in
* omejitev obdelave, kadar so izpolnjene predpostavke iz 18. členu Splošne uredbe o varstvu podatkov (EU) 2016/679 (GDPR).

Upravljavec (skrbnik zbirke osebnih podatkov) je dolžan vsakemu uporabniku, ki so mu bili osebni podatki razkriti, sporočiti vse popravke ali izbrise osebnih podatkov ali omejitve obdelave, pod pogoji 19. člena Splošne uredbe o varstvu podatkov (EU) 2016/679 (GDPR).

Posameznik lahko svoje pravice iz te točke zahteva pri skrbniku zbirke osebnih podatkov iz prve alineje druge točke tega obvestila. Če s svojo zahtevo za varstvo podatkov ni uspešen, se lahko obrne na pooblaščeno osebo za varstvo podatkov in elektronski naslov, naveden v drugi alineji druge točke tega obvestila.

**8. Informacije o obstoju avtomatiziranega sprejemanja odločitev, vključno z oblikovanjem profilov:**

Mestna občina Ptuj ne izvaja avtomatiziranega odločanja na podlagi profiliranja z osebnimi podatki.

**9. Informacija o pravici do vložitve pritožbe pri nadzornem organu:**

Pritožbo lahko podate Informacijskemu pooblaščencu, Dunajska 22, 1000 Ljubljana, elektronski naslov: [gp.ip@ip-rs.si](mailto:gp.ip@ip-rs.si), telefon: 01/230 97 30, spletna stran: [www.ip-rs.si](http://www.ip-rs.si).